বু-স্তোন-রিন-ছেন-গ্রুব

বু-স্তোন-রিন-ছেন-গ্রুব (তিব্বতি: བུ་སྟོན་རིན་ཆེན་གྲུབ་, ওয়াইলি: Bu-ston Rin-chen Grub) (১২৯০-১৩৬৪) তিব্বতী বৌদ্ধধর্মসাধক ও ঝ্বা-লু বৌদ্ধবিহারের একাদশ প্রধান ছিলেন। তিনি তিব্বতের ইতিহাসের একজন বিখ্যাত ঐতিহাসিক ও বৌদ্ধ পণ্ডিত ছিলেন। বু-স্তোন-রিন-ছেন-গ্রুব ১২৯০ খ্রিষ্টাব্দে খ্রো-ফু অঞ্চলে অবস্থিত শাদ-স্মাদ-স্গোম-গ্নাস বৌদ্ধবিহারে বসবাসকারী এক লামা পরিবারে জন্মগ্রহণ করেন। তার পিতা ব্রাগ-স্তোন-র্গ্যাল-ব্ত্শান-দ্পাল-ব্জাং (ওয়াইলি: brag ston rgyal btshan dpal bzang) ও মাতা ব্সোদ-নাম্স-'বুম (ওয়াইলি: bsod nams 'bum) দুজনেই ছিলেন র্ন্যিং-মা সাধক। বু-স্তোন-রিন-ছেন-গ্রুব পাঁচ বছর বয়স থেকে তার মাতার নিকট শিক্ষালাভ করতে থাকেন। তিনি র্গ্যাম-সেং (ওয়াইলি: rgyam seng) নামক এক বৌদ্ধ ভিক্ষুর নিকট গণিতশাস্ত্র এবং তার পিতামহ র্ন্যিং-মা সাধক ৎশুল-খ্রিম্স-দ্পাল-ব্জাংয়ের (ওয়াইলি: tshul khrims dpal bzang) নিকট গুহ্যসমাজতন্ত্র ও অতিযোগ সম্বন্ধে শিক্ষালাভ করেন। আঠারো বছর বয়সে তিনি রিন-ছেন-সেং-গে (ওয়াইলি: rin chen seng+ge) এবং দ্গে-ব্শেস-নাম্স-ম্গোন (ওয়াইলি: tshul khrims dpal bzang) নামক দুই বৌদ্ধ ভিক্ষুর নিকট ভিক্ষুর শপথ নেন। রিন-ছেন-সেং-গে তাকে চক্রসম্বর, যমান্তক, ভৈরব, বজ্রপাণি, বিদারণ, অমিতায়ুস, মহামুদ্রা, মহাকারুণিকা প্রভৃতি তন্ত্র এবং দ্গে-ব্শেস-নাম্স-ম্গোন তাকে প্রজ্ঞাপারমিতা, বিনয় ও উপদেশবর্গ প্রভৃতি সম্বন্ধে শিক্ষালাভ করেন। বু-স্তোন-রিন-ছেন-গ্রুব পঞ্চবিংশতিসহস্রিকালোক, যোগাচারভূমি, মহাযানসংগ্রহ, অভিধর্মসমুচ্চয়, প্রমাণসমুচ্চয়, প্রমাণবিনিশ্চয় প্রভৃতি চিরায়ত সংস্কৃত গ্রন্থগুলি সম্বন্ধে গভীর ভাবে অধ্যয়ন করেন। তিনি দোন-'গ্রুব-দ্পাল (ওয়াইলি: don 'grub dpal) নামক বৌদ্ধ ভিক্ষুর নিকট হেবজ্র ও শিক্ষাসমুচ্চয় এবং তি-শ্রী-কুন-ব্জাং (ওয়াইলি: ti shri kun bzang) নামক বৌদ্ধ ভিক্ষুর নিকট মধ্যমক সম্বন্ধে শিক্ষালাভ করেন। এছাড়াও তিনি দ্পাল-ল্দান-সেং-গে (ওয়াইলি: dpal ldan seng ge), র্দো-র্জে-র্গ্যাল-ম্ত্শান (ওয়াইলি: rdo rje rgyal mtshan), র্তোগ্স-ল্দান-ব্সোদ-রিন (ওয়াইলি: rtogs ldan bsod rin), র্নাম-স্নাং-বা-য়োন-তান-র্গ্যা-ম্ত্শো (ওয়াইলি: rnam snang ba yon tan rgya mtsho) ও কুমারসিদ্ধি প্রভৃতি বৌদ্ধ ভিক্ষুর নিকট শিক্ষালাভ করেন। ১৩১২ খ্রিষ্টাব্দে পূর্ণ ভাবে ভিক্ষুর শপথ গ্রহণের সময় তাকে ব্সোদ-নাম্স-গ্রাগ্স (ওয়াইলি: bsod nams grags) বিনয়মূলসূত্র ও একোত্তরকর্মশতক এবং শাক্যশ্রীভদ্রের শিষ্য গ্ঝোন-নু-দ্পাল-ব্জাং (ওয়াইলি: gzhon nu dpal bzang) প্রতিমোক্ষ সম্বন্ধে শিক্ষাদান করেন। এরপর তিনি থার-পা-লো-ৎসা-বা-ন্যি-মা-র্গ্যাল-ম্ত্শান (ওয়াইলি: thar pa lo tsA ba nyi ma rgyal mtshan) নামক বিখ্যাত অনুবাদক ও ও র্দো-র্জে-র্গ্যাল-ম্ত্শান-দ্পাল-ব্জাং (ওয়াইলি: rdo rje rgyal mtshan dpal bzang) নামক ভিক্ষুর নিকটে সংস্কৃত কাব্য ও ব্যাকরণ এবং কালচক্র সম্বন্ধে শিক্ষালাভ করেন। এছাড়া তিনি সপ্তম সা-স্ক্যা-খ্রি-'দ্জিন 'গ্রো-ম্গোন-ছোস-র্গ্যাল-'ফাগ্স-পা, ছোস-ক্যি-র্গ্যাল-ম্ত্শান-দ্পাল-ব্জাং (ওয়াইলি: chos kyi rgyal mtshan dpal bzang), কুন-দ্গা'-র্গ্যাল-ম্ত্শান (ওয়াইলি: kun dga' rgyal mtshan), দোন-য়োদ-র্গ্যাল-ম্ত্শান (ওয়াইলি: don yod rgyal mtshan), ব্সোদ-নাম্স-র্গ্যাল-ম্ত্শান (ওয়াইলি: bsod nams rgyal mtshan) প্রভৃতি সা-স্ক্যা পণ্ডিতদের নিকটও শিক্ষালাভ করেন। চতুর্দশ শতাব্দীর শুরুর দিকে স্নার-থাং বৌদ্ধবিহারে 'ব্যাম্স-'দ্ব্যাংস (ওয়াইলি: 'byams dbyangs) নামক ব্কা-ব্র্গ্যুদ সম্প্রদায়ের বৌদ্ধ ভিক্ষু ব্কা'-'গ্যুর এবং ব্স্তান-'গ্যুর গ্রন্থসঙ্কলনের রচনা শুরু করেন। ব্কা'-'গ্যুর সঙ্কলনে গৌতম বুদ্ধের শিক্ষা এবং ব্স্তান-'গ্যুর সঙ্কলনে ভারতীয় ও অ-তিব্বতীয় বৌদ্ধ শিক্ষকদের শিক্ষা স্থান পায়। বু-স্তোন-রিন-ছেন-গ্রুব এই দুইটি গ্রন্থসঙ্কলনকে পরিবর্ধন করার কাজ সম্পূর্ণ করেন। কিন্তু তিনি এই কাজ করতে গিয়ে র্ন্যিং-মা ধর্মসম্প্রদায়ের সমস্ত তন্ত্রকে ব্কা'-'গ্যুর সঙ্কলন থেকে বাদ দিয়ে দেন। তার মতে এই তন্ত্রগুলি গৌতম বুদ্ধের শিক্ষা না হওয়ায় প্রামাণিক নয়। তৎকালীন তিব্বতী সমাজে র্ন্যিং-মা সম্প্রদায় বিরোধী মনোভাব থেকেই বু-স্তোন-রিন-ছেন-গ্রুব ব্কা'-'গ্যুর সঙ্কলন থেকে র্ন্যিং-মা তন্ত্রগুলিকে অপসারণ করেছিলেন জন্য দায়ী বলে তিব্বতবিদেরা দাবী করেন। তার এই ধরনের সম্পাদনায় বেশ কিছু অসঙ্গতি রয়ে গেছে। যেমন, বজ্রকীল তন্ত্র সা-স্ক্যা ধর্মসম্প্রদায়ের গুরুত্বপূর্ণ তন্ত্র হওয়া সত্ত্বেও র্ন্যিং-মা ধর্মসম্প্রদায়েরও গুরুত্বপূর্ণ তন্ত্র বলে একে বাদ দেওয়া হয়। আবার, ব্কা'-'গ্যুর থেকে গুহ্যমূলতন্ত্র বাদ দেওয়া হলেও ব্স্তান-'গ্যুর থেকে বজ্রহাসের গুহ্যসমাজটীকা নামক টীকাভাষ্যকে রেখে দেওয়া হয়, যদিও তা ছিল মূলতঃ গুহ্যমূলতন্ত্রের টীকা। ১৩২০ খ্রিষ্টাব্দে স্কু-ঝাং-গ্রাগ্স-পা-র্গ্যাল-ম্ত্শান (ওয়াইলি: sku zhang grags pa rgyal mtshan) নামক ঝ্বা-লু অঞ্চলের শাসক পরিবারের সদস্য তাকে ঝ্বা-লু বৌদ্ধবিহারের একাদশ প্রধান হিসেবে নির্বাচিত করেন। তিনি এই বৌদ্ধবিহারের ব্যাপক পরিবর্ধন সাধন করেন। এই বৌদ্ধবিহারে তিনি সূত্র ও তন্ত্র সম্বন্ধে অধ্যয়নের জন্য একটি শিক্ষাপ্রতিষ্ঠানের প্রতিষ্ঠা করেন। ঝ্বা-লু বৌদ্ধবিহারে অবস্থিত সকল বৌদ্ধ রচনা ও পুঁথি, ৪৫৬৯টি ধর্ম ও দর্শন সম্বন্ধীয় রচনার তালিকা করে সেগুলিকে সুনির্দিষ্ট ভাবে যুক্তিসম্মত ভাবে সজ্জিত করেন। ১৩৪৪ খ্রিষ্টাব্দে তিনি চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের অনুরোধে সা-স্ক্যা বৌদ্ধবিহারে শিক্ষাদান শুরু করেন। এই সময় তিনি গুহ্যসমাজতন্ত্র, সেকোদ্দেশপঞ্জিকা ও বজ্রমৃতপঞ্জিকা সম্বন্ধে টীকাগুলির অনুবাদ করেন। ১৩৫৬ খ্রিষ্টাব্দে তিনি ঝ্বা-লু বৌদ্ধবিহারের প্রধান লামার পদ থেকে অবসর গ্রহণ করেন। এরপর তিনি ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস (ওয়াইলি: bde gshegs bstan pa'i gsal byed chos kyi 'byung gnas) নামক ভারত ও তিব্বতে বৌদ্ধধর্মের ইতিহাস সম্বন্ধীয় তার বিখ্যাত গ্রন্থটি রচনা করেন। Namgyal, Tsering (2012-09)। "Buton Rinchen Drub"। The Treasury of Lives: Biographies of Himalayan Religious Masters। সংগ্রহের তারিখ 2013-08-11।  এখানে তারিখের মান পরীক্ষা করুন: |তারিখ= (সাহায্য) Chandra, Lokesh ed. The Collected Works of Bu-ston 26v. (Śatapiṭaka Series 64) New Delhi: International Academy of Indian Culture, 1971. Dratshadpa Rinchen Namgyal. 1996. Hans Van den Bogaert, trans. A Handful of Flowers: A Brief Biography of Buton Rinchen Drub. Dharamsala: Library of Tibetan Works and Archives. Harrison, Paul. 1996. "A Brief History of the Tibetan bKa' 'gyur." In Tibetan Literature: Studies in Genre. Cabezon, José Ignacio Cabezón and Roger Jackson, eds. Ithaca, Snow Lion, pp. 70–89. Rinchen Namgyal. 1996. Hans Van Der Bogaert, trans. A Handful of Flowers: A Brief Biography of Buton Rinchen Drub. Dharamsala: Library of Tibetan Works and Archives. আইএসবিএন ৮১-৮৬৪৭০-০৪-২ Ruegg, David Seyfort. 1966. The life of Bu ston Rin po che: With the Tibetan text of the Bu ston rNam thar. Roma: Instituto italiano per il Medio ed Estremo Oriente, 1966. Roerich, George, trans. 1996. The Blue Annals. 2nd ed. Delhi: Motilal Banarsidas. Schaeffer, Kurtis R. 2004. "A letter to the editors of the Buddhist canon in fourteenth-century Tibet: the yig mkhan rnams la gdams pa of Bu ston Rin chen grub." The Journal of the American Oriental Society, vol. 124, no. 2, pp. 265–280. Schaeffer, Kurtis R. 2009. The Culture of the Book in Tibet. New York: Columbia University Press. rgyal mtshan dpal bzang ( b. 13th cent. )[স্থায়ীভাবে অকার্যকর সংযোগ] TBRC P155 Bu ston Rin chen grub[স্থায়ীভাবে অকার্যকর সংযোগ] TBRC Outline of the Collected Works of Bu ston Rin chen grub[স্থায়ীভাবে অকার্যকর সংযোগ] Buddhism Dictionary: Butön rin-chen-grup Butön Rinchen Drup, Rigpa Wiki